ขอให้ปรับปรุงพฤติกรรมไม่เหมาะสมของพนักงานเก็บค่าโดยสารประจำทาง ของรถโดยสารปรับอากาศเส้นทางให้บริการ ศูนย์ราชการแจ้งวัฒนะ - คลองตัน(ไม่ทราบหมายเลขทะเบียนรถ หมายเลขข้างรถ) เนื่องจากล่าสุดวันที่ 21 มิถุนาย 2566 ระหว่างเวลาประมาณ 17.00 น.เป็นต้นไป ข้าพเจ้าและผู้โดยสารท่านอื่น ๆ ได้ใช้บริการรถโดยสารฯ คันดังกล่าว พบพนักงานเก็บค่าโดยสารฯ (เพศหญิงชื่อเล่นไม่แน่ใจว่า ชื่อจอยหรือแป้ง เห็นคนขับเรียก) อายุประมาณ 35-40 ปี ผมยาวสีดา บาง ครั้งก็ปล่อยผม บางครั้งก็ถักเปีย บางครั้งก็มัดรวบไว้ด้านหลัง รูปร่างอวบเล็กน้อยสูงประมาณ 165 เซนติเมตร สีผิวขาวไม่มาก หน้าตาน่ารัก แต่พนักงานมีการแสดงพฤติกรรมที่ไม่เหมาะสม เช่น มีการดูยูทูปโดยไม่ปิดเสียงโทรศัพท์ทำให้เสียงดังรบกวนข้าพเจ้าและผู้โดยสารท่านอื่น ๆ และหัวเราะเสียงดังขณะใช้โทรศัพท์ มีการโทรศัพท์ วีดีโอคอล พูดคุยเสียงดังเป็นระยะ ๆ ตลอดเส้นทางการบริการ จากกรณีดังกล่าวส่งผลให้ได้รับความรำคาญและไม่พึงพอใจในการให้บริการอย่างมาก ซึ่งข้าพเจ้าพบเห็นพฤติกรรมดังกล่าวทุกครั้งที่ข้าพเจ้าพบเจอ จึงเห็นสมควรให้ปรับปรุงพฤติกรรมดังกล่าวเพื่อไม่ให้รบกวนข้าพเจ้าและผู้โดยสารท่านอื่น ๆ ต่อไป จักขอบพระคุณยิ่ง และขอเพิ่มเติมในเรื่องเวลาที่รถจะออกมารับผู้โดยสาร ขอให้ออกให้ตรงเวลา เนื่องจากข้าพเจ้าประสบปัญหา รถมาไม่ตรงเวลาประมาณ 2-3 ครั้งแล้ว มาช้าไป 1 ชั่วโมง ทำให้เกิดความล่าช้าในการเดินทาง